OpenLLM-France/wikimedia huggingface dataset:
# Upeneus xanthogrammus

Upeneus xanthogrammus és una espècie de peix de la família dels múl·lids i de l'ordre dels perciformes.

## Morfologia

Els mascles poden assolir els 20 cm de longitud total.

## Distribució geogràfica

Es troba al Pacífic oriental.

## Referències

* ↑ ITIS
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Upeneus tragula

Upeneus tragula és una espècie de peix de la família dels múl·lids i de l'ordre dels perciformes.

## Morfologia

Els mascles poden assolir els 30 cm de longitud total.

## Distribució geogràfica

Es troba des de l'Àfrica oriental fins a Vanuatu i el sud del Japó.

## Referències

* ↑ ITIS
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Txòloki

El riu Txòloki (en georgià ჩოლოქი, també conegut com a riu Txòlok o riu Çolok) és un riu de Geòrgia. Flueix a través de les províncies de Adjària i Gúria, fins als afores de Kobuleti. Durant el segle xix va servir com a frontera entre l'Imperi Otomà i l'Imperi Rus. Dos quilòmetres al nord de la ciutat, es troba un altre riu, el Sharistskali, i deu més enllà, el Rioni. Els tres rius desemboquen al mar Negre, compartint estuari. En diverses ocasions, el riu s'ha desbocat a causa de les nombroses pluges.

## Etimologia

El nom del riu probablement deriva de la paraula turca çöllük, que significa 'sec' o 'superficial'.

## Història

Durant la Guerra de Crimea, el 4 de juny de 1854, 13.000 soldats de les unitats de l'Imperi Rus, dirigides per Ivane Andronikashvili, que consistien majoritàriament en homes georgians, es van dirigir al riu Txòloki. Mentrestant, l'exèrcit otomà, compost per 35.000 soldats, liderat per Sinan Pasha, va entaular batalla. Tot i disposar d'inferioritat numèrica, l'exèrcit rus va aconseguir una vital victòria. A Andronikashvili se li va concedir la medalla Alexander Nevski.
Molt més tard, el 16 d'abril de 1918, en el context de la Primera Guerra Mundial, la Guàrdia Nacional de Geòrgia, sota el comandament de Giorgi Mazniashvili, va impedir la invasió de les forces otomanes a la República Democràtica de Geòrgia, després d'haver arrabassat als turcs tota Gúria.
Un pont sobre el riu, situat a la carretera principal que connecta Adjària amb la resta de Geòrgia, al districte de Kobuleti, va ser detonat el 2 de maig de 2004, per ordre d'Aslan Abaixidze, el governador de la regió de Adjària, quan va trucar a volar el pont i així poder contrarestar les forces opositores. Va declarar que era "una mesura preventiva contra el possible intent d'acció militar per part de les autoritats centrals de Geòrgia". La maniobra va acabar amb un fracàs per part d'Abaixidze, que el va portar a l'exili.

## Notes

* 1 2 3 «Choloki, Geofauna». Arxivat de l'original el 2016-11-04. [Consulta: 9 novembre 2016].
* ↑ Stephen F. Jones, "Socialism in Georgian Colors", p. 332
* ↑ «დაუმარცხებელი გენერალი – გიორგი მაზნიაშვილი». Mastsavlebeli, 05-12-2013. Arxivat de l'original el 2018-10-02. [Consulta: 9 novembre 2016].
* ↑ Bridge of Choloki River M2 E70, Wikimapia
* ↑ «Rebel forces blow bridge up in Georgia». Ocala, 03-05-2004 [Consulta: 9 novembre 2016].

## Referències

* Pelkmans, Mathijs. Defending the Border: Identity, Religion, and Modernity in the Republic of Georgia. Nova York: Cornell University Press, 2006, p. 20.
* Jones, Stephen F. Socialism in Georgian Colors: The European Road to Social Democracy, 1883-1917, 2005. ISBN 9780674019027.
# Txístenke

Txístenke (en (ucraïnès): Чистеньке, en rus: Чистенькое) és un poble de la República Autònoma de Crimea a Ucraïna, que el 2021 tenia 5.277 habitants. Pertany al districte de Simferòpol.

## Referències

* ↑ «Об установлении границ поселка Айкаван, сел Ана-Юрт, Дружного, Ивановки, Строгановки, Трудового Трудовского сельского совета (Симферопольский район) Автономной Республики Крым». Arxivat de l'original el 2015-12-22.
* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Turpial castany

El turpial castany (Icterus spurius) és una espècie d'ocell de la família dels ictèrids (Icteridae) que habita matolls, boscos horts i pobles. Cria des del sud del Canadà a Saskatchewan i sud de Manitoba, cap al sud, a l'ample de la meitat oriental dels Estats Units fins al centre de Mèxic. Passa l'hivern al sud de Mèxic, Amèrica Central i zona limítrofa d'Amèrica del Sud.

## Referències

* ↑ «Turpial castany». Cercaterm. TERMCAT, Centre de Terminologia. Rev. 20/01/2023(català)
# Urojaini (Calmúquia)

* Per a altres significats, vegeu «Urojaini».
Urojaini (en rus: Урожайный) és un poble (un possiólok) de Calmúquia, a Rússia, segons el cens del 2010 tenia 35 habitants. Pertany al districte municipal de Priiútnoie.

## Referències

* ↑ «Климат: Амтя Уста». Arxivat de l'original el 2015-02-27.
* ↑ «усн». Arxivat de l'original el 2014-10-17.
* ↑ «L-38 карты Генштаба СССР. Элиста, Черкесск, Пятигорск, Волгодонск». Arxivat de l'original el 2014-10-17.
# Uroctea

Uroctea és un gènere d'aranyes araneomorfes de la família dels ecòbids (Oecobiidae). Fou descrit per primera vegada l'any 1820 per Dufour.
Té una distribució per Euràsia i Àfrica. En alguns moments ha tingut una família pròpia, els uroctèids (Urocteidae). La seva teranyina en tenda és molt similar a Oecobius. A diferència d' Oecobius, Uroctea no té cribel.

## Taxonomia

Segons el World Spider Catalog amb data del 2018, Oecobius te reconegudes les següents 18 espècies:
* Uroctea compactilis L. Koch, 1878 (Xina, Corea, Japó)
* Uroctea concolor Simon, 1882 (Iemen)
* Uroctea durandi (Latreille, 1809) (Mediterrània)
* Uroctea grossa Roewer, 1960 (Iran, Afganistan)
* Uroctea hashemitorum Bosselaers, 1999 (Jordània)
* Uroctea indica Pocock, 1900 (Índia)
* Uroctea lesserti Schenkel, 1936 (Xina, Corea)
* Uroctea limbata (C. L. Koch, 1843) (Paleàrtic)
* Uroctea manii Patel, 1987 (India)
* Uroctea matthaii Dyal, 1935 (Pakistan)
* Uroctea paivani (Blackwall, 1868) (I. Canàries, I. Cap Verd)
* Uroctea quinquenotata Simon, 1910 (Sud-àfrica)
* Uroctea schinzi Simon, 1887 (Sud-àfrica)
* Uroctea semilimbata Simon, 1910 (Sud-àfrica)
* Uroctea septemnotata Tucker, 1920 (Namíbia, Sud-àfrica)
* Uroctea septempunctata (O. P.-Cambridge, 1872) (Israel)
* Uroctea sudanensis Benoit, 1966 (Sudan, Somàlia, Iemen)
* Uroctea thaleri Rheims, Santos & Harten, 2007 (Turquia, Israel, Iran, Iemen, Índia)

### Fòssils

Segons el World Spider Catalog versió 19.0 (2018), existeixen les següents espècies fòssils:
* †Uroctea galloprovincialis Gourret, 1887

## Referències

* 1 2 3 (anglès) World Spider Catalog: Uroctea Dufour, 1820 en la família Oecobiidae +base de dades
* 1 2 Dufour, L. (1820c). Descriptions de cinq arachnides nouvelles. Annales Générales des Sciences Physiques 5: 198-209.
* ↑ Dunlop, J. A., Penney, D. & Jekel, D. 2018. "A summary list of fossil spiders and their relatives". A World Spider Catalog. Natural History Museum Bern, online a http://wsc.nmbe.ch, versió 19.0. Accés el 13 de desembre de 2018.
# Valeri (arquitecte)

Valeri (en llatí Valerius) va ser un arquitecte romà nascut a Òstia.
Se sap que va construir un teatre cobert a Roma on es van fer un jocs organitzats per un Libó, segons explica Plini, que no indica quin Libó era. Probablement es tracta de Luci Escriboni Libó que va ser edil curul l'any 193 aC, i va celebrar els Ludi Magalensis com a ludi scenici per primera vegada, amb el seu col·lega Gai Atili Serrà.

## Referències

* ↑ Plini. Història Natural XXXVI,15
* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 1218.
# Valeri Asiàtic

Valeri Asiàtic (en llatí Valerius Asiaticus) va ser un magistrat romà del segle ii. Formava part de la gens Valèria, una de les més antigues famílies romanes
Va ser cònsol romà sota l'emperador Hadrià, l'any 125, juntament amb Tici Aquilí. Els Fasti el mencionen.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 1218.
# United Artists Records

United Artists Records va ser una companyia discogràfica fundada per Max E. Youngstein de United Artists el 1958 inicialment distribuir bandes sonores de les seves pel·lícules, encara que aviat passava a música d'enregistrament d'un cert nombre de gèneres diferents.

## Discs d'Artistes Units i artistes d'etiquetes associats

| The Animals The Angels Paul Anka Shirley Bassey The Beatles Bad Boy Can Al Caiola Andrea Carroll Cher Bill Conti Pat Cooper Cornelius Brothers & Sister Rose The D-Men Spencer Davis Group Patty Duke The Easybeats Electric Indian Electric Light Orchestra Emerson, Lake & Palmer | The Exciters Broderick Falconer Ferrante & Teicher George Fischoff Crystal Gayle Bobby Goldsboro Bill Haley & His Comets Leroy Holmes The Highwaymen Jay and the Americans Marv Johnson George Jones Gordon Lightfoot Little Anthony & The Imperials Manfred Mann Don McLean Bobbi Martin Melba Montgomery Mouth & MacNeal Maxine Nightingale | Gene Pitney Mark Radice Gerry Rafferty Chris Rea Del Reeves Johnny Rivers Kenny Rogers Jimmy Roselli Merrilee Rush Jean Shepard Dusty Springfield The Tammys Traffic Ike & Tina Turner The Ventures War Wess & The Airedales Dottie West George Williams Bobby Womack |

## Referències

* ↑ «Max Youngstein, 84; Helped Run United Artists», 11-07-1997.
* ↑ «UA Sets Up Own Diskery Label». Nielsen Business Media, 14-10-1957.
# Vanessa Mendoza

«Vanessa Mendoza» té aquests significats:
* Vanessa Mendoza Cortés (1980), psicòloga i activista andorrana pels drets humans
* Vanessa Alexandra Mendoza Bustos (1981), model i política colombiana
# Vassílievka (Oriol)

* Per a altres significats, vegeu «Vassílievka».
Vassílievka (en rus: Васильевка) és un poble de l'óblast d'Oriol, a Rússia, segons el cens del 2010 tenia 85 habitants. Pertany al districte municipal de Verkhóvie.

## Referències

* ↑ «Орловская область. Общая площадь земель муниципального образования. ФСГС». Arxivat de l'original el 2016-03-06. [Consulta: 3 desembre 2018].
* ↑ «Закон Орловской области от 19 ноября 2004 года № 446-ОЗ «О статусе, границах и административных центрах муниципальных образований на территории Верховского района Орловской области»». Arxivat de l'original el 2018-09-12. [Consulta: 12 setembre 2018].
* ↑ «История Верховского района на сайте областной администрации». Arxivat de l'original el 2018-04-01. [Consulta: 22 maig 2011].
# Vassílievka (Petrovka)

* Per a altres significats, vegeu «Vassílievka».
Vassílievka - Васильевка (rus) - és un poble de l'óblast de Bélgorod, a Rússia. El 2010 tenia 79 habitants. Pertany al districte (raion) de Prókhorovka.

## Referències

* ↑ «Схема территориального планирования Белгородской области». Федеральная государственная информационная система территориального планирования (ФГИС ТП).
* ↑ «Avdeyevka» (en anglès). GeoNames. Arxivat de l'original el 2022-02-04. [Consulta: 4 febrer 2022].
* ↑ Бобов А. Начало заселения района / А. Бобов //Истоки. – 2001. – 10 янв.
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 4 febrer 2022].
# Un anglès a Moscou

Un anglès a Moscou (Англичанин в Москве en rus) és un quadre del pintor rus Kazimir Malèvitx del 1914 que s'exposa actualment al Museu Stedelijk, a Àmsterdam.
El quadre va estar exposat al museu Tate Modern del 16 de juliol fins al 26 d'octubre de 2014.

## Descripció

El quadre mostra una escena concorreguda que consisteix en un home tapat parcialment per un peix blanc cridaner, una espasa i una espelma, i tota una col·lecció d'objectes, lletres i signes que podrien possiblement representar una parada del mercat de Moscou o un carrer concorregut del centre històric de la ciutat. Més enllà de la ubicació, el quadre és una sèrie de símbols amb significats singularment significatius per a l'artista.

## Anàlisi

Alguns teòrics i crítics creuen que Un anglès a Moscou és un apropament a la idea que res no és el que sembla en realitat; altres han suggerit que insinua que qualsevol cosa sempre n'amaga una altra. Cada símbol del quadre té un propòsit. Se sap que l'escala simbolitza l'assoliment d'una veritat o d'una perspectiva més alta, mentre que els símbols religiosos, l'espelma, l'església i la creu que fa l'espasa podrien simbolitzar la renovació de la fe. L'escrit a la part de baix del quadre és una paraula trencada que significa "cada hora", un símbol del temps. El peix és sovint associat al coneixement, i les imatges violentes com la serra, les tisores o l'espasa podrien representar el trencament de les mentides il·legibles i la informació confusa amb què s'ha alimentat l'ésser huma per tal de revelar el coneixement de la veritat.
En una ressenya d'una exposició dedicada a Kazimir Malèvitx a principis de la dècada dels 90, Michael Brenson va escriure un article pel New York Times: “Malèvitx no volia ser natural, a diferència de molts artistes, que seguien la tradició de Monet o Van Gogh. [Malèvitx] No es va moure pas a pas de la natura a l'abstracció, com Mondrian. Ell volia anar més enllà de la natura i definir una nova realitat en què la part es fusionés amb el tot i les lleis humanes i còsmiques es combinessin. El seu suprematisme és un salt sobtat i un gran sotregueig.”

## Referències

* ↑ «Englishman in Moscow» (en anglès). WikiArt. [Consulta: 3 juny 2015].
* ↑ «Malevich» (en anglès). Stedelijk. Arxivat de l'original el 21 d’octubre 2017. [Consulta: 3 juny 2015].
* ↑ «Malevich: Revolutionary of Russian Art» (en anglès). BBC. [Consulta: 3 juny 2015].
* ↑ «Malevich An Englishman in Moscow custom print» (en anglès). Tate Modern. [Consulta: 3 juny 2015].
* 1 2 «An Englishman in Moscow» (en anglès). Aaron Art Prints. [Consulta: 3 juny 2015].
* ↑ Text original en anglès: Malevich did not want to be nature, unlike many artists in the tradition of Monet and van Gogh. He did not move step by step from nature to abstraction, like Mondrian. He wanted to get beyond nature and define a new reality in which the part would merge with the whole and human and cosmic laws would be combined. His Suprematism is a sudden, jolting leap.
# Un anno di dominazione fascista

Un anno di dominazione fascista (Un any de dominació feixista) és un escrit polític de Giacomo Matteotti del 1923 en què l'autor, diputat socialista a Itàlia, denuncia el caràcter violent del Feixisme italià. Serà assassinat poc després d'aquesta publicació. Segons la periodista Alba Sidera, el llibre es pot considerar un dels primers assajos crítics sobre el feixisme.

## Contingut

| « | els números, els fets i els documents recollits en aquestes pàgines mostren... que mai, com en l'any feixista, l'arbitrarietat s'ha substituït per la llei, l'Estat s'ha esclavitzat a la facció, la Nació s'ha dividit en dos ordres, governants i súbdits | » |
| — exèrcit del llibre |||
L'assaig és una forta crítica al feixisme, del qual condemna, en primer lloc, la justificació de la violència en la gestió del poder i també les contradiccions discordants entre les polítiques anunciades i les implementades (per exemple, l'incentiu a l'especulació financera, al contrari del que va ser declarat) després d'un any de govern a Itàlia. L'abús dels estatuts és el tema d'una secció del llibre.
La violència del feixisme encara es manifestava després del seu primer any de govern, amb l'aparició de nombrosos episodis violents contra els seus oponents polítics. Poc després d'aquesta denúncia, l'escriptor fou assassinat.
El llibre es divideix en dues parts, una on l'autor fa un buidatge de declaracions extretes tant de mítings polítics de Mussolini com de la premsa escrita, on s'incita a l'odi i a la violència. A la segona part, hi ha una llista documental d'agressions i assassinats, incloent assals a edificis educatius, religiosos, culturals, sindicals i vivendes de particulars.

## Edicions

* Un anno di dominazione fascista, Roma, Tip. italiana, 1923
* Un anno di dominazione fascista, amb un text de Umberto Gentiloni Silveri, pròleg de Walter Veltroni, Milano, Rizzoli, 2019, ISBN 978-88-171-3894-9.

### Traduccions

* (anglès) The fascists exposed. A Year of Fascist Domination, translated by E. W. Dickes, Londra, Independent Labour Party Publication Department, 1924; rist. Howard Fertig, 1969.
* (francès) Une année de domination fasciste, Bruxelles, Maison nationale d'edition, 1924.
* (alemany) Fascismus in Italien. Grundlagen - Aufstieg - Niedergang (con Hanns Erich Kaminski), Berlino, Verlag für Sozialwissenschaft, 1925.

## Referències

* 1 2 3 4 Sidera, Alba. Feixisme persistent : radiografia de la Itàlia de Matteo Salvini. Barcelona: Saldonar, febrer del 2020. ISBN 978-84-17611-30-9.
* ↑ «Ristampato da Rizzoli il libro di Giacomo Matteotti, Un anno di dominazione fascista – SEEDS» (en italià). [Consulta: 4 maig 2022].

## Enllaços externs

* Llibre escanejat PDF
* Presentazione del libro "Giacomo Matteotti. Un anno e mezzo di dominazione fascista" nell'edizione curata da Stefano Caretti (vídeo)
# Vincent Jandel

Alexandre Vincent Jandel (10 de juliol de 1810, Gerbéviller - † 11 de desembre de 1872, Roma) fou un frare dominic francès, fou el 73è Mestre General de l'Orde de Predicadors del 1850 al 1872.

## Biografia

Després d'un curs universitari a la Universitat de Nancy entrà al seminari diocesà. Fou ordenat sacerdot el 20 de setembre de 1834. Traslladat a Pont-à-Mousson feu de professor de Sagrades Escriptures i després rector del seminari. Durant aquest període conegué personatges importants de l'Església a França, com el filòsof i teòleg Louis Eugène Marie Bautain, el periodista i escriptor Philippe Gerbet, el jesuïta Marie-Alphonse Ratisbonne i el dominic Henri Lacordaire. Gràcies a Lacordaire, Jandel decidí ingressar a l'Orde de Predicadors.
Obtinguda la dispensa del Papa Gregori XVI, Jandel prengué l'hàbit de l'Orde el 15 de maig de 1841 i juntament amb Lacordaire es dedicà al restabliment de l'Orde a França, atès que havia estat suprimit durant la Revolució Francesa. Durant la seva estada a França aconseguí la conversió d'alguns maçons amb les seves predicacions i dirigí espiritualment moltes persones. El Papa Pius IX el cridà a Roma i el nomenà vicari ad beneplacitum el 1850. Durant la seva estada a Roma té com a director espiritual el cardenal Henry Edward Manning. El 7 de juny de 1862 fou escollit Mestre General de l'Orde de Predicadors, càrrec que exercí fins a la seva mort. Durant el seu govern visità en dues ocasions les comunitats d'Europa, edità els nous llibres litúrgics i legislatius de l'Orde, es feu càrrec de les branques laïcals i les confraries i col·laborà amb la fundació i agregació de nous instituts religiosos. Entre d'altres, les Germanes de Sant Domènec de Cracòvia, fundades per Róża Kolumba Białecka el 1861, i afegides per ell a l'Orde el 1885.

## Referències

* ↑ Taurisano, 1916, p. 16.
* ↑ Cormier, 1886, p. 11.
* ↑ Cormier, 1886, p. 23.
* ↑ Cormier, 1886, p. 86.
* ↑ Cormier, 1886, p. 105.
* ↑ Piccari, 1976, coll. 824.
| Precedit per: Vincenzo Ajello | Mestre General de l'Orde de Predicadors 1850 - 1872 | Succeït per: José María Larroca |
# Universitat Estatal de Campinas

Universitat Estatal de Campinas («Universidade Estadual de Campinas» o Unicamp en portuguès), és una de les universitats públiques de l'estat de São Paulo, Brasil. El seu campus principal està situat al districte de Barão Geraldo, a 12 km de distància del centre de la ciutat de Campinas, amb seus addicionals a Limeira i Piracicaba.
Creada el 1962 i físicament instal·lada el 1966, l'objectiu original de la Unicamp és promoure l'educació científica en el pol industrial de la regió d'interior de São Paulo. El 2006, la universitat havia prop de 16.000 universitaris i 15.000 estudiants de postgrau, així com 1.800 membres de la facultat.
Unicamp, que és responsable del voltant del 15% de tota la recerca del Brasil, té cursos, facultats i instituts de Medicina, Infermeria, Logopèdia, Farmàcia, Odontologia, Biologia, Educació Física, Química, Física, Matemàtiques (fonamental, aplicada i de computació), Estadística, Ciències de la computació, Enginyeria (Control i Automatització, Química, Alimentària, Electricitat, Informàtica, Mecànica, Agrícola i Civil), Arquitectura, Geografia, Geologia, Economia, Arts, Música, Comunicació social, Literatura, Lingüística, Filosofia, Història i Ciències Socials. També compta amb dues escoles de formació professional, COTUCA (a Campinas) i COTIL (en Limeira).
L'Hospital das Clínicas (Hospital de Clíniques) de la Unicamp, és el major hospital públic de la regió. Unicamp també té una estructura semi-independent de més de 20 centres interdisciplinaris, laboratoris i grups.
Segons el V Prêmio Melhores Universidades 2009, Unicamp és la millor universitat del Brasil en Ciències exactes i Informàtica. El premi es concedeix des de l'any 2005 en una associació del Guia do Estudante (GE) i Grup Santander.

## Referències

* 1 2 «A Universidade». Unicamp, 2008. [Consulta: 7 febrer 2010].
* ↑ «A Unicamp» (en portuguès). Unicamp. Arxivat de l'original el 2016-07-08. [Consulta: 7 febrer 2010].
* ↑ «Universia. Agência de Inovação da Unicamp - Inova.» (en portuguès). [Consulta: 7 febrer 2010].
* ↑ «Unicamp é a melhor em ciências exatas e informática» (en portuguès). PRG-Unicamp, 28-10-2009. Arxivat de l'original el 2010-02-18. [Consulta: 7 febrer 2010].

## Enllaços externs

* Unicamp Arxivat 2010-02-13 a Wayback Machine.(castellà)
# Victor Abens

Victor Abens (Vianden, 16 d'octubre de 1912 - Lieja, 14 de gener de 1993) fou un polític luxemburguès, membre del Partit Socialista dels Treballadors (LSPA).
Durant la Segona Guerra Mundial va ser membre de l'Lëtzebuerger Vollekslegion, un grup de resistència durant la Segona Guerra Mundial que es va oposar a l'ocupació alemanya a Luxemburg. El novembre de 1944 va dirigir amb èxit la defensa de la seva ciutat natal i del castell de Vianden contra l'assalt per la Waffen SS. Va ocupar un escó a la Cambra de Diputats de Luxemburg de 1945 a 1981 i va ser alcalde de Vianen de 1946 a 1981. També va estar com a representant de la Cambra de Diputats a l'Assemblea Parlamentària del Consell d'Europa de 1964 a 1979, així com membre del Parlament Europeu entre 1979 i 1984. Va ser vicepresident del Grup Socialista des de juliol de 1984 a abril de 1987.

## Honors

* Creu de Guerra (Luxemburg)
* Comendador de l'Orde de la Corona de Roure (Luxemburg)
* Gran Creu de la Bundesverdienstkreuz (República Federal d'Alemanya)
* Oficial de l'Orde d'Orange-Nassau (Països Baixos).
* Comandant de l'Orde de l'Imperi Britànic (Regne Unit)

## Referències

* ↑ «Victor Abens». Parlament européen. Députés. [Consulta: 3 desembre 2015].